Aalborg Stiftstidende, 1841-09-03
Mrs. Fry holdt i Løverdags i Hotel Royal for en Forsamling af omtrent 150 tilstedeværende Herrer og Damer et meget interessant Foredrag over Fængsels-Disciplin, og dennes Forbedring, især ved Læsning af den hellige Skrift. Hendes Broder, en af Londons rigeste Privatmænd, Mr. Gourney, udviklede Fordelene ved Slaveriets Afskaffelse med megen Klarhed og sindig Svada. Det er mærkeligt, hvad han har anført om Negerslaveriet paa de danske vestindiske Øer, at han har fundet, at Slaverne intetsteds bleve saa menneskeligt behandlede, som netop der. - Jgaar Morges blev atter afholdt et Møde hos Mad. Fry, hvori en Deel af de Herrer og Damer deeltoge, som interessere sig for Forbedring af Fængslerne. Mad. Fry gjorde Forsamlingen opmærksom paa, at hun endnu idag maatte forlade Byen, men at hun ønskede, at de foreløbige Skridt til at grundlægge Selskabet, maatte være gjorte for hendes Afreise thi hun vidste, at Jnteresse for en Sag ikke er tilstrækkelig: skal Sagen have Fremgang, maa der arbeides. Hun beklagede, at paa Grund af den korte Tid ikke alle Subscribenter kunde være tilstede, men foreslog at vælge en forelodig Bestyrelse, bestaaende af 6 Herrer og 6 Damer, som skulde udarbeide de Bestemmelser, der senere ville blive forelagte til Antagelse, og som skulde søge at danne de foreløbige Committeer af Damer, der ere bestemte til at deele Selskabets Forretninger imellem sig under Bestyrelsens Ledning. Paa denne Maade kunde der efter hendes Erfaring ikke være Tvivl om, at Selskabet vilde virke hurtigst og bedst. Hun bemærkede endnu, at saadanne Selskaber i England have Medlemmer, der enten yde et aarligt Bidrag i Penge, eller anvende en Deel af deres Tid i Selskabets Tjeneste, eller gjøre begge Deele. Hun ansaae det for meget vigtigt at sikkre sig saadanne Medlemmer, som ere villige til at virke for Selskabets Øiemeed, uden at give noget Pengebidrag. Mes. Fry gjorde endnu opmærksom paa, at de Embedsmænd, hvis Stilling satte dem i Stand til at virke for Selskabets Øiemeed, burde ex officio være Medlemmer af Bestyrelsen. Det glædede hende at kunne underrette Modet om, at D. M. Kongen og Dronningen levende interesserede sig for Selskabet, da de nærede den Overbeviisning, at Selskabet vilde stifte meget Gavn. Valg blev dernæst foretaget paa Bestyrelsen, hvortil følgende havde de fleste Stemmer: Kammerjunker Gyldenstjerne-Sehested, Grosserer Omen, Pastor Raffard, Statsraad Brøndsted. Justitsraad Thiele, Bogholder Jonquieres, Fru Brown, Frøken Delorme, Fru Surleau; Frøken Jensen, Fru Raffard, Frøken Andresen. Ex officio tiltraadte Justitsraad v. Osten, Cancellieraad Feddersen, Professor David og Pastor Rordam. Som Selskabets Stiftere bleve indtegnede Mes. Fry og Hr. Gourney, hvilke skjænkede Lstrl. 20 (180 Rbd.) til Selskabet. - Bestyrelsen vil afholde sit første Møde Onsdagen den 8de Septbr. - Den ædle Dame er i Eftermiddags tilligemed sin Broder afgaaet herfra Staden med Dampskibet Frederik (Berl. Td. og Og.) den Sjette. Fieldskred høre, af meget forklarlige Grunde, til de sjeldne Begivenheder hertillands. Jmidlertid har man dog i forrige Uge her i Sjælland havt et lille Fjeldskred, idet paa to Steder af Stevnskiint store Masser have løsrevet sig og ere styrtede i Havet. Lige iforveien vare nogle Reisende, der besøgte Klinten, vandrede over det ene Sted, og de var neppe 10 Alen fjernede fra Stedet, da Massen styrtede ned(Loll. Falst. Av.)